鄧謙

鄧謙（），字少于，湖廣孝感縣人。明朝政治人物。崇禎元年進士，累官山東參政。崇禎十一年冬，清軍經居庸關入華北，鄧謙隨同布政使張秉文、巡按御史宋學朱等防守空城濟南，城破殉國。

生平
鄧謙自幼仰慕景泰間名臣于謙為人，讀到其文集中「一腔熱血不知竟灑何地」等文字，激動不已。崇禎元年（1628年），中式戊辰科進士，由京官出為山東參政。崇禎十一年冬（1639年），清兵破居庸關南下，進逼山東。楊嗣昌檄巡撫顏繼祖移師德州，督軍高起潛擁兵臨清不救。鄧謙與布政使張秉文、巡按御史宋學朱、副使周之訓、翁鴻業及鹽運使唐世熊等率殘兵守城《明史·291卷》：十一年冬，大清兵自畿輔南下。本兵楊嗣昌檄山東巡撫顏繼祖移師德州，於是濟南空虛，止鄉兵五百，萊州援兵七百，勢弱不足守。巡按御史宋學朱方行部章丘，聞警馳還，與秉文及副使周之訓、翁鴻業，參議鄧謙，鹽運使唐世熊等議守城，連章告急於朝。嗣昌無以應，督師中官高起潛擁重兵臨清不救，大將祖寬、倪寵等亦觀望。大清兵徇下州縣十有六，遂臨濟南。秉文等分門死守，晝夜不解甲，援兵竟無至者。。捍禦十晝夜，城陷遇害。其母黃氏也絕世而死。朝廷追贈中憲大夫，諡忠毅《明人傳記資料索引》8308：鄧謙，字少于，湖廣孝感人。崇禎元年進士，由京官出為山東參政。崇禎十一年清兵攻濟南，捍禦十晝夜，城陷遇害，母黃氏亦不食死，贈中憲大夫，謚忠毅。《明季北略·卷14》：鄧謙，字少于，湖廣德安府孝感縣人。幼慕于忠肅公為人，每讀其集，至「一腔熱血不知竟灑何地」等語，輒斫几狂叫，因自號以見志。崇禎戊辰成進士，戊寅為山東參政。是冬濟南再困，援枹登陴，露立十晝夜，矢盡石窮，俄而登兵千餘人，援者為內應，忽大風晝晦，城陷。謙手架大炮，執勁弓斬射多人，既力不支，被執磔死。母黃氏，匿民間，亦不食死。兩子俱樨，為擒去，逾年，仲子自北逃歸，甫十歲，輿襯旋里。事聞，贈中憲大夫，謚忠毅。督學高世泰檄入鄉賢祠。。

參考文獻

Category:孝感人
Q
Category:明朝山東布政使司參政
Category:明朝戰爭身亡者